

LATVIJAS REPUBLIKA

**Viļakas NOVADA DOME**

Reģ.Nr. 90009115618, Abrenes iela 26, Viļaka, Viļakas novads, LV-4583

tālrunis 64507225, fakss 64507208; e-pasts: dome@vilaka.lv

**APSTIPRINĀTS**

Ar Viļakas novada domes

22.09.2016. sēdes lēmumu

 (protokols Nr.14, &2)

**NOTEIKUMI**

**„Valsts budžeta mērķdotācijas sadales kārtība Viļakas novada izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un vispārējās pamatizglītības un vispārējās vidējās izglītības iestāžu pedagogu darba samaksai**”**”**

*Izdoti saskaņā ar Ministru kabineta 05.07.2016. noteikumu Nr.447*

*„Par valsts budžeta mērķdotāciju pedagogu darba samaksai*

*pašvaldību vispārējās izglītības iestādēs un*

*valsts augstskolu vispārējās vidējās izglītības iestādēs” 12.punktu*

**1. Vispārīgie jautājumi**

1. Noteikumi nosaka kārtību, kādā tiek aprēķināta un sadalīta valsts budžeta mērķdotācija(turpmāk- mērķdotācija) Viļakas novada izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu, vispārējās pamatizglītības un vispārējās vidējās izglītības pedagogu( turpmāk- pedagogi) darba samaksai”.

1.2. Mērķdotācija izglītības iestādēm pedagogu darba samaksai tiek sadalīta atbilstoši šiem noteikumiem un pedagogu darba samaksas noteikumos noteiktajām normām.

1.3. Mērķdotācijas sadali apstiprina ar Viļakas novada domes lēmumu.

1.4. Viļakas novada domes Finanšu un grāmatvedības nodaļa nodrošina atskaišu un mērķdotācijas izlietojumu sagatavošanu un iesniegšanu Izglītības un zinātnes ministrijai normatīvajos aktos noteiktajā kārtībā.

**2. Mērķdotācijas pedagogu darba samaksai aprēķināšana un sadale**

2.1. Mērķdotācijas pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu, pašvaldību vispārējās pamatizglītības un vispārējās vidējās izglītības iestāžu pedagogu darba samaksai aprēķina, ievērojot šādus kritērijus:

 2.1.1.bērnu no piecu gadu vecuma vai skolēnu skaitu izglītības pakāpē,

 2.1.2. izglītības iestādē īstenotās izglītības programmas.

2.2. Izglītojamo skaitu izglītības pakāpē/ programmā nosaka pēc Valsts informatizācijas sistēmas datu bāzē reģistrētā izglītojamo skaita.

2.3. Izglītības, kultūras un sporta pārvalde nodrošina, ka Valsts izglītības informācijas sistēmā līdz attiecīgā gada 5. septembrim tiek ievadīta un apstiprināta informācija par bērnu un skolēnu skaitu attiecīgā gada 1. septembrī izglītības iestādēs (pa klasēm(grupām) un izglītības programmām).

2.4. Valsts budžeta mērķdotācijas finansējumu aprēķina, piemērojot Ministru kabineta 05.07.2016. noteikumos Nr. 447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” noteiktos koeficientus.

2.5. Pedagogiem, kas pedagogu profesionālā darbības kvalitātes novērtēšanas procesā ir ieguvuši 3., 4. un 5. kvalitātes pakāpi, atbilstoši viņu slodzei izglītības programmas īstenošanā nosaka piemaksu Ministru kabineta 05.07.2016. noteikumos Nr. 445 „Pedagogu darba samaksas noteikumi” noteiktajā kārtībā.

2.6. Viļakas novada pašvaldībai, sadalot mērķdotāciju izglītības iestādēm pedagogu darba samaksai, ir tiesības pārdalīt finansējumu starp izglītības iestādēm 2016./2017. mācību gadā ne vairāk kā 10 % apmērā no aprēķinātā finansējuma, 2017./2018. mācību gadā – ne vairāk kā 6 % apmērā.

2.7.Viļakas novada pašvaldība var veidot mērķdotācijas rezerves fondu līdz 3% no piešķirtās mērķdotācijas, kas tiek izlietots mācību procesa nodrošināšanai.

2.8. Viļakas novada pašvaldības izglītības iestāžu vadītāju un viņa vietnieku darba samaksas finansēšanai izlieto ne vairāk kā 12% saņemtās mērķdotācijas.

2.8.1Vispārējās pamatizglītības un vidējās izglītības iestāžu vadītājiem un vietniekiem, ja no valsts mērķdotācijas 12% nevar nodrošināt darba samaksu, pašvaldība, ja atļauj tekošā gada budžets, var veikt piemaksu.

 2.8.2 . Izglītības iestāžu vadītājiem mēneša darba algas likmes nosaka ar Viļakas novada domes lēmumu, pamatojoties uz Ministru kabineta 05.07.2016. noteikumiem Nr. 445 „Pedagogu darba samaksas noteikumi”.

 2.8.3 .Izglītības iestāžu vadītāju vietniekiem, pārējā pedagoģiskā personāla mēneša darba algas likmes nosaka izglītības iestādes vadītājs piešķirtā finansējuma ietvaros, ievērojot Ministru kabineta 05.07.2016. noteikumus Nr. 445 „Pedagogu darba samaksas noteikumi”.

 2.9. Izglītības iestādes vadītājs atbild par izglītības iestādei piešķirtās mērķdotācijas racionālu un efektīvu izlietojumu, ievērojot Ministru kabineta noteikumus un nodrošina mērķdotācijas sadales atklātību.

**3. Izglītības iestāžu tarifikācija**

3.1.Izglītības, kultūras un sporta pārvalde nosaka pedagogu tarifikācijai nepieciešamo dokumentāciju, tarifikāciju sarakstu sagatavošanas un iesniegšanas laikus un tarificēšanas kārtību.

3.2.Izglītības iestādes pedagogu tarifikācijas sarakstus apstiprina izglītības iestādes vadītājs, saskaņo Viļakas novada domes finanšu un grāmatvedības nodaļas ekonomists un Viļakas novada Izglītības, kultūras un sporta pārvaldes vadītājs.

3.3. Izglītības iestāžu vadītāju tarifikācijas apstiprina Viļakas novada domes izpilddirektors.

**4.Noslēguma jautājumi**

4**.1.** Atzīt par spēku zaudējušiem Viļakas novada domes 2016.gada 28.janvāra noteikumus „Mērķdotācijas sadales kārtība pedagogu darba samaksai”.

Viļakas novada domes priekšsēdētājs S.Maksimovs